You are here: Home » Content » Mishandeling van kinders
GESONDHEID EN SIEKTES Module 7
MISHANDELING VAN KINDERSProbeer om saam met julle opvoeder drie voorbeelde van mishandeling of misbruik te identifiseer. Kyk wat ons land se grondwet daarvan sê en maak dan voorstelle oor hoe om sulke gevalle te hanteer.AKTIWITEIT 1:
[LO 1.4]Identifiseer die regte wat bedreig word wanneer 'n kind mishandel word of swaarkry a.g.v. misbruik van verslawende middels deur hulle ouers.Skryf dit hier neer:a) Regte van opvoeders:1. Om te onderrig2. Om met respek en waardigheid behandel te word3. Om vergoeding te ontvang waarvan hulle kan lewe4. Om 'n opinie uit te spreek5. Om die vlak van opvoeding op te bou en te verbeter6. Om veilig te wees7. Om uitdagings te hanteer8. Om tyd te hê vir hulle gesinne.b) Pligte van opvoeders:1. Om professioneel te onderrig2. Om ander met respek en waardigheid te behandel en gesteld te wees op ander se regte3. Om fluks en stiptelik te wees en 'n positiewe bydrae tot onderwys te lewer4. Om opvoedkundige hulpmiddels tot leerders se beskikking te stel5. Om deurdagte en betekenisvolle bydraes te maak6. Om 'n skoolomgewing te skep wat effektiwiteit van leer en onderrig verhoog7. Om die skoolomgewing veilig te hou8. Om ander se potensiaal te erken en uit te bou9. Om tyd toe te laat vir ander se verpligtinge en belangstellings.Watter pligte van opvoeders het betrekking op die veiligheid van die leerder?Skryf hulle neer:Hier volg 'n vraelys wat jy op jou eie moet beantwoord. Onthou, dit is nie 'n toets waarin antwoorde reg of verkeerd gemerk sal word nie. Dit is vrae waaroor jy mooi moet nadink en dan eerlik ja of nee moet antwoord. Jy hoef nie hierdie vraelys met jou klasmaats te bespreek nie. As jy sterk voel daaroor dat jy dit nie vir jou klasopvoeder wil inhandig nie, hoef jy ook nie. Miskien wil jy dit eerder vir jou skoolhoof of 'n ander volwasse persoon gee vir wie jy vertrou.AKTIWITEIT 2:
[LO 1.4]Antwoord net Ja of Nee op die volgende stellings:(a) My pa slaan my so hard dat daar stukkende plekke op my lyf is.(b) 'n Grootmens wat vir my moet sorg, vat dikwels aan my op 'n manier wat my onveilig laat voel.(c) Daar is dikwels nie genoeg geld in die huis om kos te koop nie, omdat my ma of pa eerder drank koop daarmee.(d) 'n Opvoeder by die skool vat aan my op plekke wat privaat is in ruil vir goeie punte in 'n toets of op my rapport.(e) My broer of suster tree dikwels baie vreemd op en spuit hulle self met dwelmmiddels in.(f) 'n Skoolmaat het al vir my dwelmmiddels in die vorm van pille of daggasigarette aangebied.(g) Ek drink 'n paar slukke van die sterk drank in my pa se drankkabinet as ek baie ongelukkig voel.(h) My pa slaan my ma somtyds wanneer sy nie doen soos hy sê nie.(i) 'n Groep jongmense in my buurt sê hulle gaan my seermaak as ek iets onwettigs nie wil doen nie.(a) Daar is iemand wat my gereeld seermaak, maar my laat belowe dat ek dit vir niemand sal sê nie.As jy op een of meer van hierdie vrae 'n eerlike Ja geantwoord het, moet jy dit dalk met iemand wat jy vertrou gaan bespreek.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 20, 2009 12:55 pm -0500. Add to a lens